ΚΑΝΟΝΙΣΜΟΣ (ΕΚ) αριθ. 1067/97 ΤΗΣ ΕΠΙΤΡΟΠΗΣ της 12ης Ιουνίου 1997 με τον οποίο τροποποιείται για έκτη φορά ο κανονισμός (ΕΚ) αριθ. 413/97, για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφάνισης της κλασικής πανώλης των χοίρων σε ορισμένες παραγωγικές περιοχές στις Κάτω Χώρες, το εν λόγω κράτος μέλος έλαβε έκτακτα μέτρα στήριξης της αγοράς του χοιρείου κρέατος, με τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1031/97 (4) 7

ότι χρειάζεται, λόγω της συνέχισης των κτηνιατρικών και εμπορικών περιορισμών που έχουν θεσπιστεί από τις αρχές των Κάτω Χωρών, καθώς επίσης και της επέκτασής τους σε νέες περιοχές, να αυξηθεί ο αριθμός των χοίρων πάχυνσης, των χοιριδίων και νέων χοιριδίων που είναι δυνατόν να παραδοθούν στις αρμόδιες αρχές, επιτρέποντας έτσι τη συνέχιση της εφαρμογής των εκτάκτων μέτρων κατά τη διάρκεια των προσεχών εβδομάδων 7

ότι είναι σκόπιμο, αποσκοπώντας στη βελτίωση της σαφήνειας της νομοθεσίας, να συγκεντρωθεί ο αριθμός των επιλέξιμων ζώων, όπως έχει τροποποιηθεί επανειλημμένως αφότου εφαρμόζεται ο κανονισμός (ΕΚ) αριθ. 413/97, (από τις 18 Φεβρουαρίου 1997) σε ένα ενιαίο παράρτημα 7

ότι είναι αναγκαίο να αυξηθεί ελαφρώς το ποσό της ενίσχυσης που χορηγείται για την παράδοση νεαρών χοιριδίων, έτσι ώστε να αποκατασταθεί μία ορθολογική ιεραρχία όσον αφορά τις ενισχύσεις μεταξύ των διαφόρων κατηγορίων χοιριδίων 7

ότι η ταχεία και αποτελεσματική εφαρμογή των εκτάκτων μέτρων στήριξης της αγοράς, είναι ένα από τα καλύτερα μέσα για την καταπολέμηση της διάδοσης της κλασικής πανώλης των χοίρων 7 ότι είναι, επομένως, δικαιολογημένη η εφαρμογή των διατάξεων που προβλέπονται στον παρόντα κανονισμό, από τις 2 Ιουνίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 413/97 τροποποιείται ως εξής:

1. Το τελευταίο εδάφιο του άρθρου 1 παράγραφος 3 απαλείφεται.

2. Στο άρθρο 4, η παράγραφος 4 αντικαθίσταται από το ακόλουθο κείμενο:

«4. Η ενίσχυση που προβλέπεται στο άρθρο 1 παράγραφοι 2, 3 και 4, καθορίζεται, παραδοτέα στην εκμετάλλευση, σε:

- 55 Ecu κατά κεφαλήν, για τα χοιρίδια των οποίων το βάρος, κατά μέσον όρο και ανά παρτίδα, είναι ίσο ή μεγαλύτερο από 25 χιλιόγραμμα,

- 47 Ecu κατά κεφαλήν, για τα χοιρίδια των οποίων το βάρος, κατά μέσον όρο και ανά παρτίδα, είναι μεγαλύτερο από 24 χιλιόγραμμα αλλά μικρότερο από 25 χιλιόγραμμα,

- 40 Ecu κατά κεφαλήν, για τα νεαρά χοιρίδια των οποίων το βάρος, κατά μέσον όρο και ανά παρτίδα, είναι ίσο ή μεγαλύτερο από 8 χιλιόγραμμα,

- 38 Ecu κατά κεφαλήν για τα πολύ νεαρά χοιρίδια ηλικίας ίσης ή μικρότερης από 3 εβδομάδες.»

3. Το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Ιουνίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 62 της 4. 3. 1997, σ. 26.

(4) ΕΕ αριθ. L 150 της 7. 5. 1997, σ. 34.

ΠΑΡΑΡΤΗΜΑ

«ΠΑΡΑΡΤΗΜΑ Ι

Μέγιστος συνολικός αριθμός ζώων, μετά από τις 18 Φεβρουαρίου 1997:

>ΘΕΣΗ ΠΗΝΑΚΑ>